|  |  |  |
| --- | --- | --- |
| ГРБОВИ ЗА МЕМОРАНДУМ | Република Србија  Аутономна покрајина Војводина  **Покрајински секретаријат за образовање, прописе,**  **управу и националне мањине – националне заједнице**  Булевар Михајла Пупина 16, 21000 Нови Сад  Т: +381 21 487 4427, F: +381 21 557 074; 456 986  Psounz@vojvodinа.gov.rs | |
|  | БРОЈ: 128-404-23/2020-03-6 | ДАТУМ: 2.3.2020. године |

**Предмет:** одговор на додатне информације или појашњења бр.1 у вези са припремањем понуде за јавну набавку добара – ИНТЕРАКТИВНЕ ТАБЛЕ СА ПРОЈЕКТОРОМ ЈНОП 1-ЗН/2020

Дана 28.2.2020. године примили смо e-mail којим заинтересовано лице тражи додатну информацију у вези са припремањем понуде за јавну набавку добара – ИНТЕРАКТИВНЕ ТАБЛЕ СА ПРОЈЕКТОРОМ ЈНОП 1-ЗН/2020, у оквиру којег је тражио појашњење:

ПИТАЊЕ

У делу II члан 3. тендерске докуменатције наведено је: „Понуђена добра се морају испоручити на адресе установа образовања и њихових издвојених одељења (која су наведена у списку установа образовања, који је саставни део ове конкурсне документације у обрасцу IX у року од најдуже 30 дана од дана потписивања уговора.“

У делу IV, члан 1.2 тендерске докуменатције, захтеван је Технички капацитет: Минимум 5 возила и Кадровски капацитет: минимум 10 запсолених или радно ангажованих лица која ће извршити испоруку и монтажу предмета јавне набавке.

На основу претходно наведеног, закључујемо да је процена Наручиоца да 5 тимова(1 возило и 2 лица) може да реализује испоруку и монтажу у захтеваном року. Наше искуство са сличним пројектима указује на чињеницу да је реализацију овог уговора немогуће извести у захтеваном року од 30 дана. Процењујемо да је за квалитетну испоруку, монтажу и обуку једног сета пројектора и интерактивне табле потребно 2 сата. Обзиром на то да је потребно испоручити 704 сета на 502 различите локације, и рачунајући да 5 тимова ради 8 сати дневно на испоруци и инсталацији опреме, јасно долазимо до закључка да је само за испоруку опреме на локације, монтажу и обуку потребно 704x2h : (8hx5 )= 35,2 радна дана или 49 календарских дана.

Напомињемо да количине од 7041 комада ретко који произвођач пројектора и инерактивних табли држи на стању и да је редован рок добављања оваквих количинаове врсте опреме минимум 30 дана. Наведени рок је тренутно додатни угрожен чињеницом да је испорука опреме из Кине, у којој се производе скоро све компоненте које су предмет набавке, значајно успорена као последица ширења корона вируса.

ОДГОВОР

Наручилац је у конкурсној документацији поставио минимум техничког и кадровског капацитета, што значи да изабрани понуђач може у реализацији јавне набавке користити и више возила, односно лица. Такође напомињемо да испорука у току дана није ограничена на 8 сати дневно, обзиром на то да установе образовања раде и после подне. Уједно, установе образовања обезбеђују изабраном понуђачу испоруку предметних добара, њихову монтажу и обуку сваког дана, укључујући и оба дана викенда.

Међутим, како би обезбедио што већу конкуренцију, Наручилац продужава рок за испоруку на 40 дана, што је више од 35,2 дана на које је само заинтересовано лице указало да је реално време за испоруку уколико на испоруци, монтажи и обуци ради минимално 5 тимова. При томе констатујемо да је заинтересовано лице у постављеном питању уместо 704 табле назначило да је реч о 7041 комада, а што је очито техничка грешка у постављеном питању.

Наручилац је позив за подношење понуда и конкурсну документацију објавио 13. фебруара 2020. године, тако да потенцијални понуђачи имају више од додатних 30 дана (до отварања понуда) за своју понуду која уједно укључује и начин разматрања реализације уговора, комуникацију са произвођачима, дистрибутерима...

На крају напомињемо да има различитих произвођача, односно да Кина није једини произвођач добара која су предмет јавне набавке, односно појединих компоненти.

Комисија за јавну набавку је у складу са наведеним сачинила измене Конкурсне документације и одговор објавила на Порталу јавних набавки и на својој интернет страници дана 2.03.2020. године.

КОМИСИЈА ЗА ЈАВНЕ НАБАВКЕ